Abaraska taldea

Abaraska taldea euskal fedibertsoa sustatzen duen taldea da. 2020an sortua, bolondres talde moduan funtzionatzen du, eta ez du forma juridikorik. Fedibertsoa, software librea, euskara eta euskal kultura sustatzeko helburuarekin sortu zen.

 Historia 
2020an sortu zen, Librezale taldearen foro batean sare sozial libre eta federatuak sustatzeko beharra ikusi zenean. 2020 eta 2024 urteen artean honako webguneak jarri zituen martxan:

 Abaraska taldeak sustatzen dituen zenbait proiektu 
 Lemmy.eus (euskarazko foroentzako webgunea, munduko beste webgune berdinekin federatuta)
 Pixelfed.eus (irudien sare soziala euskaldunentzat, munduko beste webgune berdinekin federatuta)
 Peertube.eus (euskarazko bideoentzako webgunea, munduko beste webgune berdinekin federatuta)
 Paperjale.eus (liburuei buruzko sare soziala euskaldunentzat, munduko beste webgune berdinekin federatuta)
 Fedibertsoa.eus (euskal fedibertsoa ezagutzen hasteko webgunea)

Webgune horiez gain, Abaraska taldea Mastodonen ibiltzen da aktibo.

 Antolaketa moldea 
Abaraska taldea ez zen pertsona juridiko gisa eratu. Pertsona boluntarioek osatzen dute eta Fedibertsoko komunitatearekin harreman zuzena du oinarri, galdera eta proposamenak eginez, erabakiak kolektiboan hartuz.

Gaur egun arte ez du dirulaguntzarik eskatu. Babesle kanpainak eginez finantzatzen da batez ere eta publikoki argitaratzen ditu bere urteko memoriak.

 Topaketak 
2023ko maiatzaren 20an Euskal Fedibertsoko Topaketak antolatu zituen Errenterian Badalab eta TEKS Elkartearekin elkarlanean.

 Erreferentziak 

 Ikus, gainera 
 Fedibertso
 Lemmy
 PeerTube
 Pixelfed
 Paperjale

 Kanpo estekak 
 Fedibertsoa.eus (euskal fedibertsoa ezagutzen hasteko webgunea).
 @abaraska taldearen Mastodon.eus sare sozial federatuko profila.
 @abaraska taldearen Lemmy.eus foroko profila.
 @abaraska taldearen Pixelfed.eus sare sozialeko profila (irudiak eta argazkiak partekatzeko).

Kategoria:Fedibertso
Kategoria:Euskal Herriko elkarteak
Kategoria:Internet Euskal Herrian
Kategoria:Interneteko aktibismoa